钦定古今图书集成/理学汇编/学行典/第248卷 > 王冯
## 钦定古今图书集成/理学汇编/学行典/第248卷 > 王冯

按《江宁府志》：“王冯，字杲青，芝瑞子。至性过人，豪爽有
大节。芝瑞死王事，槁葬瑞州西郊之梅庵。冯家赤贫，
徒跣奔迎，经营逾年，闲关万里，奉柩以归。时六合潘
士奇与芝瑞同官同志，同患难，同葬梅庵。冯载与俱归，方起榇时，见庵侧更有两棺，暴墙隅，询之庵僧，曰：
‘此故广东直指顾之俊及其父棺也。之俊与芝瑞为’”
患难交。瑞殉时，之俊为经纪其丧。冯尝从游壁读之
俊文，心仪之；至是，悲感不胜；乃葬之俊父于己父圹，
葬之俊于潘公圹，各碣其墓而表志之。